Pročko, Jozef, poslanec NR SR (2023-11-21):
Ďakujem veľmi pekne. Takže prihlásil som sa aj do ústnej vzhľadom k tomu teda, že chcem vás trošku ešte prebudiť. Som rád, že ste tu zostali raz, dva, tri, štyri, päť, šesť, sedem, osem, deväť, desať, jedenásť, dvanásť, trinásť, štrnásť, jeden odchádza, pätnásť, šestnásť, sedemnásť, osemnásť, devätnásť. To je úžasné. Odhlasovali sme si teda, že budeme rokovať, že sa bude rokovať. Pozrite, koľko ľudí tu rokuje. Toto je parlament. Bolo mi odobraté slovo preto, lebo som hovoril, že nie som zlodej, že som nikdy nič neukradol, že som nedal úplatok päťdesiat tisíc euro. Rozprava je o tom, že rozprávate a ste poslanec Národnej rady a toto je miesto, kde sa môžte vyrozprávať. Nikoho som neurážal, hovoril som, že som nie zlodej. Bolo mi zobrané slovo. Toto je, opakujem, toto sa dialo za komunizmu, toto sa dialo, keď sa nepáčilo komunistom to, čo ľudia rozprávali. Chvalabohu, že nás ešte nezatvárajú, ale aj to sa môže stať. Ja som ešte raz chcel povedať a preto som sa prihlásil, že naozaj toho 17. 6. 2023 na tlačovke Pellegrini povedal: „Hovorím to veľmi jasne a otvorene, HLAS zavedie plnohodnotný 13. dôchodok, aby už pred najbližšími Vianocami dostal každý jeden dôchodca zákonom garantovaných 578 eur, priemerný 13. dôchodok.“ Toto je, toto je to, o čom som tu rozprával a chcem rozprávať, že naozaj ako politici rozprávali pred voľbami sľuby, ktoré nesplnili. Oni rozprávali, že dajú ten 13. dôchodok a teraz rokujeme o tom, že ho nedajú. Je to čestné? Pán Janckulík je úžasný. Ten už druhýkrát dnes zabáva tam poslancov HLAS-u. Zabával aj pána ministra. Ono to trošku teraz vyrušuje, pán Janckulík, lebo naozaj je nás tu málo, ale v pohodičke. Môžem hovoriť, pán Janckulík? Ďakujem. Je to naozaj o tom, že politik by mal byť zodpovedný, mal by byť čestný a nemal by klamať. My tu rokujeme o tom a ja s vami súhlasím, pani poslankyňa, že naozaj by to malo byť adresné. Niektoré veci sa neudiali tak, ako sa mali udiať, ale chyby sa robia. Ale ja som naozaj bol jeden z tých, ktorý chcel, aby tí ľudia dostali tú pomoc, ako som už spomínal, aj tuná s Erikom, aj s Dušanom sme robili veľmi veľa charitatívnych akcií, ja už mám, ja 35 rokov robím v treťom sektore. Stále mám neziskovú organizáciu a viem, ako ľudia žijú na tých, na tých dedinách a naozaj by to malo byť adresné. Ja s vami súhlasím. Ale v tomto zákone neprišlo. Viete, keby prišli a povedali, že dobre, tak ideme to spraviť tak, že tí, čo majú nad tých dvetisíc dôchodky, tak to upravíme a dostanú tí ľudia, ktorí, ktorí majú problémy, ktorí živoria. No nie, neprišli. Ale, ale dnes tu hovorím o tom, že Pellegrini povedal, že HLAS zavedie plnohodnotný 13. dôchodok a ľudia mu verili! Dali mu hlas! Nie preto, že je sympatický, ale preto, že im povedal, že im dá 13. dôchodok. A ako to aj Matovič povedal, no oklamali tých ľudí, oklamali. Ako inak sa to dá povedať? A mne je ľúto, lebo aj pani poslankyňa rozprávala o tom, že sú ľudia, ktorí sú naozaj, žijú, žijú veľmi skromne. Tak týmto ľuďom, týmto ľuďom, ktorí žijú veľmi skromne, by tie peniaze veľmi-veľmi pomohli, veľmi pomohli. Viete, a to nebolo na tom mítingu, to bolo v televíznych diskusiách. To bolo všade. Rozprávali pred voľbami, ich kampaň bola zacielená presne na týchto ľudí, na týchto sociálne slabých, odkázaných, na týchto ľudí, ktorí dôverujú, lebo dôchodcovia sú dôverčiví, naozaj. Stačí im milo povedať, ale, teta, veď ja vám dám tie, mne neveríte, teta? Ja vám dám ten 13. dôchodok. Jaj, no dáte mi? No, teta, nedám vám ho, nedám vám ho. Mne je ľúto naozaj, že ma vypli tu, lebo ja pripomínam tú minulosť, čo bola a táto politická kultúra, ktorá tu je. Veď naozaj tu v tejto, tu si poslanec, pokiaľ neuráža, nech rozpráva, nech rozpráva, to je jeho právo. To je moje právo tu sa postaviť, porozprávať a povedať vám svoj názor k téme a prispôsobiť si veci tak, ako chcem ja. Veď aj pán Hlina nerozprával k téme, teda rozprával aj k téme, ale rozprával veci, ktoré sú politické. Veď toto tak je, to tak je. A o politickej kultúre, o ktorej tu rozprávali? No Šipoša aj, aj Matoviča vypli, lebo nemali procedurálny návrh, ale tuná Cigániková nemala procedurálny návrh a nebolo spravodlivé. Veď to je, veď zaveďme tu čestnosť a spravodlivosť. Keď dvoch vypneme a povieme, že to nie je, tak aj ju vypneme a povieme, že to nie je. A nebudeme s vami súhlasím a nechám ju dohovoriť. Toto je to čestné. No nehovorte mi, že nie. A je čestné to, že naozaj, ak sme sľúbili niečo tým ľuďom, a ja viem, že, že nie všetci strádajú, ako ste to povedali. Tak ale keď som to sľúbil pred voľbami, keď som povedal, že vám dám tie peniaze, ako mám veriť takému človeku? Ako, ako by ste verili vy človeku, ktorý vám povie, že, pani poslankyňa, toto sme sa dohodli, takto to platí. A vzápätí na druhý deň prídem za vami a poviem, toto neplatí, toto neplatí a toto sa tu dialo, toto sa tu dialo. Dohoda, tu keď sa dohodnete s niekým na niečom chlapsky, tak na druhý deň to neplatí, lebo už prišli s niečím iným. Pre mňa je politika súbor opatrení, ktorými chcete dosiahnuť svoj cieľ. To je aj v domácnosti, to je vo firme, to je v spoločnosti, v škole, preboha, veď učil som dva roky a naozaj tam sa robila taká politika a tam boli tak nešťastné niektoré moje kolegyne, ktoré nemali taký plat, ako som mal ja, lebo ja som bol aktívny. To bola čistá katastrofa. Čiže ja len chcem na záver povedať, to, čo som chcel povedať, že, že ja nesúhlasím s tým, aby ste to, Erik, takto spravili. Ja si naozaj myslím, že by ste mali dodržať slovo. Ak si čestný človek a čestný chlap a chlap, ktorý si drží slovo, tak aj ty si povedal pred voľbami, že im dáte tie dôchodky. A keď ste našli tie peniaze a keď tie peniaze sú... Nevyrušujem vás? (Rečník sa obrátil na predsedajúceho.) Ne, v poriadku, keď vás vyrušujem, tak povedzte. Viete, nepočúvajú, nepočúvajú a potom povedia, že vy ste nerozprávali k téme. A nepočúvajú. Toto je tá nová politická kultúra? Toto tu zaviedli? Predsedajúci tam mal sedieť a počúvať! A nie vyrušovať! A potom mi zoberú slovo, lebo, Pročko, nerozprávate k téme. Odkiaľ vedia, k akej téme som rozprával?! Je mi vás ľúto všetkých troch, čo ste tam vzadu, všetkých troch.